nahid-hub/BLUGE-bengali-wikipedia-section-title-prediction huggingface dataset:
১৯৬৯ সালে, শিল্পী রশিদ চৌধুরীর উদ্যোগে চট্টগ্রাম বিশ্ববিদ্যালয়ে বাংলা বিভাগের অধীনে ‘সহায়ক’ বিষয় হিসেবে শিল্পকলা বিষয় অন্তর্ভুক্তির মাধ্যমে চারুকলা শিক্ষা কার্যক্রম চালু হয়। পরবর্তীতে ১৯৭০ সালে রশিদ চৌধুরীকে বিভাগীয় প্রধান নিযুক্ত করার মধ্য দিয়ে স্বতন্ত্রভাবে এই বিভাগ প্রতিষ্ঠা লাভ করে। চারুকলা বিষয়ে উচ্চতর শিক্ষা প্রদানের লক্ষে চারুকলা বিভাগ হিসেবে এটি চালু করা হয়। শুরুতে কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হত।

সঠিক অনুচ্ছেদ শিরোনাম কোনটি?
titleA. শিল্পী রশিদ চৌধুরী আর্ট গ্যালারি
titleB. চট্টগ্রাম সরকারি চারুকলা কলেজের সঙ্গে একীকরণ
titleC. ইতিহাস
titleD. ২০১৬
উত্তর: titleC
গোরখপুর ভারতে জনবহুলতম জেলাগুলির অন্যতম; ২০১১ জনগণনা অনুসারে গোরখপুর জেলার জনসংখ্যা ৪,৪৩৬,২৭৫, যা প্রায় ক্রোয়াটিয়ার সমান। অথবা যুক্তরাষ্ট্রের কেন্টুকীর সমান. গোরখপুর জেলা জনসংখ্যার ভিত্তিতে ভারতে ৪০তম (মোট ৬৪০টির বাইরে)। এই জেলার জনঘনত্ব । ২০০১-২০১১ মধ্যে জেলার জনসংখ্যা বৃদ্ধির হার ১৭.৬৯%। ২০১১ জনগণনা অনুসারে জেলার লিঙ্গানুপাত প্রতি ১০০০ পুরুষে ৯৪৪ জন মহিলা ও সাক্ষরতা হার ৭৩.২৫%।

সঠিক অনুচ্ছেদ শিরোনাম কোনটি?
titleA. ভৌগলিক তথ্য
titleB. অর্থনীতি
titleC. ভাষা
titleD. জনসংখ্যার উপাত্ত
উত্তর: titleD
কিশোর, তরুণদেরকে উদ্দীপ্ত করতে গোয়েন্দা(দের) রোমাঞ্চকর অনুসন্ধান প্রক্রিয়াকে ঘিরে মুদ্রণ আকারে প্রকাশিত হয়েছে। অনেক খ্যাতিমান লেখক, প্রকাশক বিভিন্নভাবে 'গোয়েন্দা উপন্যাস' প্রকাশ করে যথেষ্ট খ্যাতি ও সুনাম অর্জন করেছেন। সাধারণতঃ এতে তাদের সাফল্যগাঁথাকে প্রাধান্য দেয়া হয়।
দলগত পর্যায়ে গোয়েন্দাদেরকে ঘিরে রচিত হয়েছে - তিন গোয়েন্দা, পাণ্ডব গোয়েন্দা, এমিলের গোয়েন্দা দল ইত্যাদি গোয়েন্দা কাহিনী সিরিজ।

সঠিক অনুচ্ছেদ শিরোনাম কোনটি?
titleA. কার্যধারা
titleB. পরিচয়
titleC. অবদান
titleD. বাংলা সাহিত্যে
উত্তর: titleD
অানুশকার পিতা কর্নেল অজয় কুমার শর্মা একজন সেনা কর্মকর্তা এবং তার মা অসিমা শর্মা একজন গৃহিনী। তার কার্নেশ নামে বড় ভাই রয়েছে, যিনি মার্চেন্ট নেভিতে কাজ করেন। তিনি আর্মি স্কুলে পড়াশোনা করেন এবং বেঙ্গালুরু "মাউন্ট কারমেল কলেজ"থেকে স্নাতক সম্পন্ন করেন। পরবর্তীতে তিনি মডেলিং ক্যারিয়ার শুরু করার জন্য মুম্বাইয়ে আসেন, যেখানে তিনি বর্তমানে বসবাস করছেন।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. প্রাথমিক জীবন এবং পটভূমি
titleC. ব্যক্তিগত জীবন
titleD. ২০১১-২০১৪: তারকা খ্যাতি অর্জন
উত্তর: titleB
অবিভক্ত কোরিয়া মূলত জাপানিদের দখলে ছিল। ১৯৪৫ সালে দ্বিতীয় বিশ্বযুদ্ধে হেরে যাবার সময় জাপানিরা সমাজতান্ত্রিক দেশ সোভিয়েত ইউনিয়নের কাছে আত্মসমর্পণ করে। তার ফলে অবিভক্ত কোরিয়া ২ ভাগে ভাগ হয়ে যায়| তখন উত্তর কোরিয়া ১৯৫০ সালে সমাজতান্ত্রিক দেশ সোভিয়েত ইউনিয়নের মতাদশে সমাজতান্রিক ব্লকে চলে যায়, অন্যদিকে দক্ষিণ কোরিয়া পুঁজিবাদি আমেরিকার মতাদশে এর পুঁজিবাদি ব্লকে যোগ দান করে। তখন থেকে কোরিয়া ২টি ভিন্ন নাম যথা উত্তর ও দক্ষিণ তথা ২টি ভিন্ন অথনৈতিক ব্যবস্থাতে চলতে শুরু করে। দক্ষিণ কোরিয়াতে আমেরিকার পুঁজিবাদ আর উত্তর কোরিয়াতে সোভিয়েত ইউনিউনের মত সমাজতন্ত্রবাদ চালু হয়। এটিই ১৯৪৮ সালে পথ দেখিয়েছে অবিভক্ত কোরিয়াকে বিভক্তিকরণ। উত্তর কোরিয়ার সরকারি নাম রাখা হয় গণতান্ত্রিক গণপ্রজাতন্ত্রী কোরিয়া আর দক্ষিণ কোরিয়ার সরকারি নাম রাখা হয় প্রজাতন্ত্রী কোরিয়া। উত্তর কোরিয়া এর রাজধানীর হয় পিয়ং ইয়াং আর দক্ষিণ কোরিয়া এর রাজধানীর হয় সিওল।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. ভৌগোলিক অবস্থা
titleC. ইতিহাস
titleD. প্রশাসনিক ব্যবস্থা
উত্তর: titleC
মধুসূদন মাদ্রাজেও বিশেষ সুবিধা করে উঠতে পারেন নি। স্থানীয় খ্রিষ্টান ও ইংরেজদের সহায়তায় তিনি একটি স্কুলে ইংরেজি শিক্ষকের চাকরি পান। তবে বেতন যা পেতেন, তাতে তার ব্যয়সংকুলান হত না। এই সময় তাই তিনি ইংরেজি পত্রপত্রিকায় লিখতে শুরু করেন। "মাদ্রাজ ক্রনিকল" পত্রিকায় ছদ্মনামে তার কবিতা প্রকাশিত হতে থাকে। "হিন্দু ক্রনিকল" নামে একটি পত্রিকাও সম্পাদনা করেছিলেন তিনি। কিন্তু অল্পকালের মধ্যেই অর্থাভাবে পত্রিকাটি বন্ধ করে দিতে হয়। পঁচিশ বছর বয়সে নিদারুণ দারিদ্র্যের মধ্যেই তিনি "দ্য ক্যাপটিভ লেডি" তার প্রথম কাব্যটির রচনা করেন। কবি ও দক্ষ ইংরেজি লেখক হিসেবে তার সুনাম ছড়িয়ে পড়ে।

সঠিক অনুচ্ছেদ শিরোনাম কোনটি?
titleA. সাহিত্য জীবনের অনুপ্রেরণা
titleB. কর্মজীবন
titleC. "মায়াকানন"
titleD. মৃত্যু
উত্তর: titleB
১৯৮৭ সালের ১০ই নভেম্বর দেশের দুটি রাজনৈতিক দল বিএনপি ও আওয়ামী লীগ একত্র হয়ে স্বৈরশাসক এরশাদের পতনের লক্ষ্যে ঢাকা অবরোধ কর্মসূচির ঘোষণা করে। এর পূর্বে এরশাদ ১৯৮২ সালে একটি সেনা উত্থানের মধ্যদিয়ে ক্ষমতা গ্রহণ করেন এবং ১৯৮৭ সালের নির্বাচনে জয়লাভ করেন, কিন্তু বিরোধী দলগুলো তাঁর এই নির্বাচনকে জালিয়াতি বলে অভিযুক্ত করে।
তাঁদের একমাত্র দাবি ছিল নির্দলীয় তত্ত্বাবধায়ক সরকারের নিয়ন্ত্রণে জাতীয় সংসদ নির্বাচন করা।
অবরোধ কর্মসূচির অংশ হিসেবে ঢাকায় একটি মিছিলে নূর হোসেন অংশ নেন এবং প্রতিবাদ হিসেবে বুকে পিঠে সাদা রঙে লিখিয়ে নেন: ‘স্বৈরাচার নিপাত যাক, গণতন্ত্র মুক্তি পাক’ । মিছিলটি ঢাকা জিপিওর সামনে জিরো পয়েন্টের কাছাকাছি আসলে স্বৈরশাসকের মদদপুষ্ট পুলিশবাহিনীর গুলিতে নূর হোসেনসহ মোট তিনজন আন্দোলনকারী নিহত হন। এসময় বহু আন্দোলনকারী আহত হন। নিহত অপর দুই ব্যক্তি হলেন যুবলীগ নেতা নুরুল হূদা বাবুল এবং আমিনুল হূদা টিটু।
সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. স্বৈরাচার বিরোধী আন্দোলন
titleC. রাষ্ট্রীয় সম্মান
titleD. প্রতিক্রিয়া ও ফলাফল
উত্তর: titleB
কর্নেল (সেই সময়ে মেজর) সৈয়দ ফারুক রহমান, খন্দকার আবদুর রশীদ, শরীফুল হক (ডালিম), মহিউদ্দিন আহমেদ, এ.কে.এম মহিউদ্দিন আহমেদ, বজলুল হুদা এবং এস.এইচ.এম.বি নূর চৌধুরী বাংলাদেশ সেনাবাহিনীর অভিজ্ঞতাসম্পন্ন মেজর ছিলেন। বিদেশি গোয়েন্দাদের থেকে ইঙ্গিত পেয়ে তারা সরকারকে উৎখাত করে নিজেদের সামরিক সরকারের শাসন প্রতিষ্ঠার পরিকল্পনা করে। মুজিবের মন্ত্রিপরিষদের আওয়ামী লীগের একজন মন্ত্রী, খন্দকার মোশতাক আহমেদ রাষ্ট্রপতির পদ গ্রহণে সম্মত হন। তবে মোশতাক ও সেন্ট্রাল ইন্টেলিজেন্স এজেন্সি চক্রান্তে জড়িত ছিল বলে  সাংবাদিক লরেন্স লিফশুলজ দাবি করেন। কথিত আছে, তৎকালীন সেনাপ্রধান কে এম শফিউল্লাহ, ডিরেক্টরেট জেনারেল অব ফোর্সেস ইন্টেলিজেন্স এবং এয়ার ভাইস মার্শাল আমিনুল ইসলাম খান মুজিব হত্যার চক্রান্ত সম্পর্কে অবহিত ছিলেন।

সঠিক অনুচ্ছেদ শিরোনাম কোনটি?
titleA. প্রতিবাদ
titleB. হত্যাকাণ্ডের বিচার
titleC. চক্রান্তকারীগণ
titleD. পটভূমি
উত্তর: titleC
১৭ শতকের শেষের দিকে ভোগবাদী সমাজের উদ্ভব হয় এবং ১৮ শতকে তা তার শিখরে পৌঁছায়।
যখন কেউ কেউ দাবী করেন যে এ পরিবর্তনটির মূল কারণ মধ্যবিত্ত সমাজ, যারা বিলাসিতাকে অন্ধভাবে গ্রহণ করেন। এর পেছনে অনেকে ফ্যাশনকেও দায়ী করেন, যা অর্থহীন ক্রয়কে উৎসাহিত করে, যা প্রয়োজনীয়তাকে না বরং বিলাসিতাকে গুরুত্বারোপ করে। অনেক সমালোচকরা তর্ক করেন যে, ভোগবাদ পুঁজিবাদী প্রতিযোগিতায় পুনঃউৎপাদনের মাধ্যমে বাজার তৈরী ও মুনাফার্জনেরজন্য রাজনৈতিকভাবে ও অর্থনৈতিকভাবে প্রয়োজন রয়েছে।

কিছু সমালোচকের মতে এর পেছনে মূল কারণ ঔপনিবেশ, এবং চাহিদা না বরং সরবরাহই এর চালিকাশক্তি।

সঠিক অনুচ্ছেদ শিরোনাম কোনটি?
titleA. ব্যাপক উৎপাদন
titleB. ভোগের সংস্কৃতি
titleC. সমালোচনা
titleD. উৎপত্তি
উত্তর: titleD
সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি।

সঠিক অনুচ্ছেদ শিরোনাম কোনটি?
titleA. অর্থনীতি ও যোগাযোগ
titleB. শিক্ষা ও সংস্কৃতি
titleC. প্রশাসনিক এলাকা
titleD. জনসংখ্যা
উত্তর: titleB
শূককীট হল বনের একটি অন্যতম বালাই যারা দলবদ্ধভাবে পাইন অথবা মাঝে সাঝে সিডার বা লার্চ বৃক্ষে বড় “তাবুর” মাঝে বসবাস করে। রাত্রিবেলা একটি সাড়িতে মিছিল করে (এ থেকেই এদের নামকরণ হয়েছে) এরা বৃক্ষের পাতা ভক্ষণ করতে বের হয়। একটি বৃক্ষে একাধিক “তাবু” দেখতে পাওয়া যায়। পিউপাকরণের জন্য যখন তারা প্রস্তুত হয়, শূককীটগুলো তাদের আপন ঢংয়ে মাটিতে নেমে আসে এবং এককভাবে পিউপাকরণের জন্য মাটির পৃষ্ঠে অথবা অভ্যন্তরে ছড়িয়ে পড়ে।

শূককীটকে কখনোই খালি হাতে ধরা ঠিক নয়, কারণ তাদের দেহের পর্যাপ্ত চুল ত্বকের মাঝে ভীষণরকম বিরক্তিকর চুলকানির সৃষ্টি করতে পারে। ৫ম স্তরের শূককীট ভীত বা পিড়ীত হলে পশম নিক্ষেপ করে। হারপুনের মতোন পশম তখন ত্বকে গেঁথে যায় এবং এর আশেপাশে চুলকানিসৃষ্টিকারি প্রোটিন দিয়ে বিরক্তিকর জ্বলুনির সৃষ্টি করে। ব্যক্তি যদি এসব পশমের প্রতি অতিমাত্রায় সংবেদনশীল হন তবে পরবর্তীতে এলার্জি বিক্রিয়া হতে পারে।

সঠিক অনুচ্ছেদ শিরোনাম কোনটি?
titleA. পরিণত দশা
titleB. শূককীট
titleC. মধ্যশীতের খোরাক এবং তাপ নিয়ন্ত্রণ
titleD. কৃত্রিম নিয়ন্ত্রণ
উত্তর: titleB
১৯৪৮ থেকে ১৯৭৭ সাল পর্যন্ত তার ক্রিকেট জীবন অতিবাহিত হয়। এ সময়ে তিনি জনপ্রিয় ক্রিকেটারে পরিণত হয়েছিলেন। ব্যাটসম্যান হিসেবে প্রায় ৩৫,০০০ রান সংগ্রহ করেছিলেন। ৫২ সেঞ্চুরি করেন তিনি। ব্যক্তিগত সর্বোচ্চ ১৯৮ রান তোলেন। এছাড়াও বোলার হিসেবে ১,১৬৮টি ডিসমিসালের পাশাপাশি ফিল্ডার হিসেবে ৮০০ ক্যাচ ও উইকেট-রক্ষক হিসেবে একটি স্টাম্পিং করেছিলেন তিনি। ছয় ফুটেরও অধিক উচ্চতার অধিকারী ক্লোজ শর্ট লেগে [[ফিল্ডিং (ক্রিকেট)|ফিল্ডিং]] করতেন যা ব্যাটসম্যানের কাছাকাছি স্থানে থাকে। ক্লোজের সময়কালে মাথা বা শরীর রক্ষার্থে কোন প্রতিরক্ষামূলক ব্যবস্থা ছিল না। ফলে মাঝে-মধ্যেই ব্যাটসম্যানের বল তাকে আঘাত হানতো।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. প্রারম্ভিক জীবন
titleC. অবসর
titleD. আরও পড়ুন
উত্তর: titleA
ভুরগরী প্রাথমিক শিক্ষা শাহদাদকোটে এবং ম্যাট্রিক পাস করেন মাদ্রাসা উচ্চ বিদ্যালয়, লারকানা থেকে। বোম্বাই বিশ্ববিদ্যালয়ের অধিভুক্ত শিকারপুর সি ও এস কলেজ থেকে স্নাতকোত্তর করার পরে তিনি আলীগড় মুসলিম বিশ্ববিদ্যালয়ে পড়াশুনা করেন তিনি ১৯৪২ থেকে ১৯৪৬ সালের মধ্যে পার্সিয়ান ভাষায় এলএলবি এবং স্নাতকোত্তর লাভ করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. পেশাগত জীবন
titleC. সাহিত্যের অবদান
titleD. মরণ
উত্তর: titleA
ইবনে সৌদ ১৮৭৬ সালের ১৫ জানুয়ারি মধ্য আরবের নজদ অঞ্চলের রিয়াদে জন্মগ্রহণ করেন। দ্বিতীয় সৌদি রাষ্ট্রের শেষ শাসক আবদুর রহমান বিন ফয়সাল ছিলেন তার বাবা। আল সৌদ তথা তার পরিবার মধ্য আরবে পূর্বের ১৩০ বছর ধরে শক্তিশালী ছিল। তারা ওয়াহাবি মতাদর্শের সমর্থক ছিলেন। সৌদিরা আরব উপদ্বীপের অনেকাংশ জয় করে প্রথম সৌদি রাষ্ট্র গঠন করেছিল। পরে ১৯ শতকের প্রথমদিকে উসমানীয় শাসনাধীন মিশরের হাতে তা ধ্বংস হয়ে যায়। ইবনে সৌদের মা সারাহ আল সুদাইরি ছিলেন সুদাইরি গোত্রের সদস্য

১৮৯০ সালে আল সৌদের দীর্ঘদিনের প্রতিপক্ষ আল রশিদ রিয়াদ জয় করে নেয়। এসময় ইবনে সৌদ ১৫ বছর বয়স্ক ছিলেন। তিনি ও তার পরিবার বেদুইন গোত্র আল মুরাহর কাছে আশ্রয় নেন। পরে আল সৌদের সদস্যরা কাতার চলে যান এবং সেখানে দুই মাস অবস্থান করেন। তাদের পরবর্তী গন্তব্য বাহরাইনে তারা সংক্ষিপ্ত সময় ছিলেন। শেষপর্যন্ত তারা কুয়েতে অবস্থান নেন এবং এক দশকের মত সেখানে অবস্থান করেন।

১৯০১ সালের বসন্তে ইবনে সৌদ ও তার সৎ ভাইসহ কিছু আত্মীয় নজদে অভিযানে বের হন। আল রশিদের সাথে সম্পর্কিত বিভিন্ন গোত্র তাদের লক্ষ্য ছিল। এসব অভিযান লাভজনক দেখা দেয়ার পর এতে আরো অনেকেই অংশ নেয়। অভিযানকারীদের সংখ্যা ২০০ ছাড়িয়ে যায়। তবে পরের মাসগুলোতে তা কমে গিয়েছিল।

হেমন্তে দলটি ইয়াবরিন মরূদ্যানে শিবির স্থাপন করে। রমজান চলার সময় তারা রিয়াদ আক্রমণ করে তা রশিদিদের কাছ থেকে ছিনিয়ে নেয়ার সিদ্ধান্ত নেয়। ১৯০২ সালের ১৫ জানুয়ারি ইবনে সৌদ চল্লিশ জনের একটি দল নিয়ে দুর্গ আক্রমণ করে তা দখল করে নেন। শহরের রশিদি গভর্নর আজানকে হত্যা করা হয়। সৌদিদের দুর্গ দখলের এই ঘটনা তৃতীয় সৌদি রাষ্ট্রের সূচনা করে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পরিবারের সদস্যদের সাথে সম্পর্ক
titleC. দৃষ্টিভঙ্গি
titleD. প্রারম্ভিক জীবন ও পরিবার
উত্তর: titleD
অনেক ক্রিকেটারই তাদের কোন এক ফিল্ডিং অবস্থানে স্বাচ্ছন্দ্যবোধ করে থাকেন এবং সচরাচর তাদেরকে সেখানেই দেখা যায়:

তবে, খুব কমসংখ্যক খেলোয়াড়ই শুধুমাত্র তাদের ফিল্ডিং দক্ষতার কারণে দলের সদস্য হিসেবে মনোনয়ন পেয়েছেন। সকল খেলোয়াড়ই দলে স্থান পাকাপোক্ত করতে শুধুই বিশেষজ্ঞ ব্যাটসম্যান বা বোলার (বা উভয়ই) হিসেবে অন্তর্ভূক্ত হন। উইকেট-রক্ষকদের ক্ষেত্রেও এটি প্রয়োগ ঘটানো হয়। তারা সাধারণতঃ মাঝারি সারির ব্যাটসম্যান হিসেবে উপযুক্ত হন। যদি দলে একাধিক উইকেট-রক্ষক থাকে তাহলে মাঠে বিকল্প হিসেবে খেলেন। এছাড়াও কিছুসংখ্যক উইকেট-রক্ষক বোলিং করার জন্যও আমন্ত্রিত হন।

সঠিক অনুচ্ছেদ শিরোনাম কোনটি?
titleA. মডিফায়ার
titleB. ফিল্ডিং অবস্থানের নাম ও অবস্থান
titleC. ফিল্ডিংয়ে বিশেষত্ব
titleD. বিশেষজ্ঞ ফিল্ডিং কোচ
উত্তর: titleC
"আমার সোনার বাংলা" গানটি রচিত হয়েছিল ১৯০৫ সালের বঙ্গভঙ্গ আন্দোলনের পরিপ্রেক্ষিতে। গানটির পাণ্ডুলিপি পাওয়া যায়নি, তাই এর সঠিক রচনাকাল জানা যায় না। সত্যেন রায়ের রচনা থেকে জানা যায়, ১৯০৫ সালের ৭ আগস্ট কলকাতার টাউন হলে আয়োজিত একটি প্রতিবাদ সভায় এই গানটি প্রথম গীত হয়েছিল। এই বছরই ৭ সেপ্টেম্বর (১৩১২ বঙ্গাব্দের ২২ ভাদ্র) "সঞ্জীবনী" পত্রিকায় রবীন্দ্রনাথের স্বাক্ষরে  গানটি মুদ্রিত হয়। এই বছর "বঙ্গদর্শন" পত্রিকার আশ্বিন সংখ্যাতেও গানটি মুদ্রিত হয়েছিল। তবে ৭ আগস্ট উক্ত সভায় এই গানটি গীত হওয়ার কোনো প্রমাণ পাওয়া যায় না। বিশিষ্ট রবীন্দ্রজীবনীকার প্রশান্তকুমার পালের মতে, "আমার সোনার বাংলা" ১৯০৫ খ্রিষ্টাব্দের ২৫ আগস্ট কলকাতার টাউন হলে "অবস্থা ও ব্যবস্থা" প্রবন্ধ পাঠের আসরে প্রথম গীত হয়েছিল।

"আমার সোনার বাংলা" গানটি রচিত হয়েছিল শিলাইদহের ডাকপিয়ন গগন হরকরা রচিত "আমি কোথায় পাব তারে আমার মনের মানুষ যে রে" গানটির সুরের অণুষঙ্গে। সরলা দেবী চৌধুরানী ইতিপূর্বে ১৩০৭ বঙ্গাব্দের বৈশাখ মাসে তার "শতগান" সংকলনে গগন হরকরা রচিত গানটির স্বরলিপি প্রকাশ করেছিলেন। উল্লেখ্য, রবীন্দ্রনাথের বঙ্গভঙ্গ-সমসাময়িক অনেক স্বদেশী গানের সুরই এই স্বরলিপি গ্রন্থ থেকে গৃহীত হয়েছিল। যদিও পূর্ববঙ্গের বাউলদের ভিডমিড ও ভাটিয়ালি সুরের সঙ্গে রবীন্দ্রনাথের পরিচিতি ইতঃপূর্বেই হয়েছিল বলে জানা যায়। ১৮৮৯-১৯০১ সময়কালে পূর্ববঙ্গের বিভিন্ন অঞ্চলে জমিদারির কাজে ভ্রমণ ও বসবাসের সময় বাংলার লোকজ সুরের সঙ্গে তার আত্মীয়তা ঘটে। তারই অভিপ্রকাশ রবীন্দ্রনাথের স্বদেশী আন্দোলনের সমসাময়িক গানগুলি, বিশেষত "আমার সোনার বাংলা"।

সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. ব্যুৎপত্তি
titleC. রচনা ও সুরারোপ
titleD. যেভাবে বাংলাদেশের জাতীয় সঙ্গীত
উত্তর: titleC
ফ্রি সফটওয়্যার আন্দোলনের একদল লোক, যারা "ফ্রি সফটওয়্যার" শব্দগুচ্ছের রাজনৈতিক বিষয়সূচি ও নৈতিক দর্শনের বিরোধী ছিলো, "ওপেন সোর্স" শব্দগুচ্ছ ব্যবহারের প্রস্তাব দেয়। ম তদুপরি, ফ্রি সফটওয়্যার শব্দগুচ্ছ বাণিজ্যিক দিক দিয়েও নিরুৎসাহিত ছিলো।
এ দলের মধ্যে ক্রিশ্চিয়ান পিটারসন, টড এন্ডারসন, ল্যারি অগাস্টিন, জন হল, স্যাম ওকম্যান, মাইকেল টাইম্যান ও এতিক এস. রেয়ম্যান্ড ছিলেন। পিটারসনই একটি মিটিং এ ওপেন সোর্স সাজেস্ট করেন। লিনুস তোরভালদস পরেরদিনই তার সমর্থন দেন, পিল হিউজেস "লিনাক্স জার্নাল"-এ তা প্রকাশ করেন।রিচার্ড স্টলম্যান, ফ্রি সফটওয়্যার আন্দোলনের প্রতিষ্ঠাতা, প্রথমে এটি গ্রহণ করেছেন মনে হলেও, পরবর্তীতে মত পরিবর্তন করেন। নেটস্কেপ তার সোর্স কোড নেটস্কেপ পাবলিক লাইসেন্সের অধীনে প্রকাশ করে ও পরবর্তীতে মোজিলা পাবলিক লাইসেন্সের অধীনে।

সঠিক অনুচ্ছেদ শিরোনাম কোনটি?
titleA. শব্দ হিসেবে ওপেন সোর্স
titleB. সংশ্লিষ্ট প্রতিষ্ঠানসমূহ
titleC. কম্পিউটার সফটওয়্যার
titleD. অর্থনীতি
উত্তর: titleA
স.ম আলাউদ্দীন নগরঘাটা ইউনিয়নে তালা উপজেলা মিঠাবাড়ী গ্ৰামে জন্মগ্রহণ করেন। তিনি এসএসসি পাশ‌ করেন ১৯৬২ সালে এবং এইচএসসি পাস করেন ১৯৬৪ সালে। ১৯৬৭-১৯৭৫ সালে বি এল কলেজ থেকে বিএ ও রাজশাহী বিশ্ববিদ্যালয় থেকে এম এ পাস করেন। পরবর্তীতে ১৯৬৭ সালে প্রথম ছাত্রলীগের যোগদান করেন। এরপর থেকে তিনি রাজনীতিতে জড়িয়ে যান।পরবর্তী সময়ে তিনি মুক্তিযুদ্ধে বিশাল অবদান রাখেন।তিনি অস্ত্র সরবরাহ এবং অস্ত্র প্রশিক্ষণ নিয়োজিত ছিলেন।এরপর থেকে তিনি মুক্তিযুদ্ধে অবদান রাখা শুরু করেন।অস্ত্র প্রশিক্ষণ এর সাথে সাথে তিনি এই মহান মুক্তিযুদ্ধে যুদ্ধ করেন। তিনি এই মহান মুক্তিযুদ্ধে অগ্রণী ভূমিকা পালন করেন।এই মহান মুক্তিযুদ্ধে স্বাধীন হওয়ার পরে তার জেলা সাতক্ষীরাই গণমানুষের উন্নয়নের স্বার্থে তিনি বিশেষ অবদান রেখেছেন।তিনি বিভিন্ন শাখা এবং বিভিন্ন প্রতিষ্ঠানের সভাপতি ছিলেন। তার সাথে সাথে তিনি আওয়ামী লীগের সভাপতি ছিলেন এবং সাতক্ষীরা উন্নয়নের লক্ষ্যে তিনি কিছু প্রতিষ্ঠান প্রতিষ্ঠা করেন।সাতক্ষীরা উন্নয়নের লক্ষ্যে তিনি আজীবন সংগ্রাম করে গিয়েছেন।

সঠিক অনুচ্ছেদ শিরোনাম কোনটি?
titleA. প্রতিষ্ঠাতা
titleB. জীবনী
titleC. হত্যা
titleD. শিক্ষা
উত্তর: titleB
ছাত্রবস্থা থেকেই তিনি প্রগতিশীল রাজনীতির সাথে জড়িত ছিলেন। এক সময়ে রাজনীতি ও সাংবাদিকতা করেছেন : আকৃষ্ট হয়েছিলেন অনুশীলন সমিতির প্রতি, অসহযোগ আন্দোলন-এ অংশ নিয়েছিলেন, সুভাষচন্দ্র বসু প্রতিষ্ঠিত ইংরেজি লিবার্টি পত্রিকার সাহিত্য বিভাগ পরিচালনা করেছেন। আর এস পি (রিভ্যলুশনারী সোশ্যালিস্ট পার্টি) দলের সঙ্গে যুক্ত হন এবং দলের মুখপত্র ক্রান্তির পরিচালনা মণ্ডলীতে ছিলেন। ১৯৪২ সালে ভারত ছাড় আন্দোলন-এ অংশ নেওয়ায় কারাবরণ করেন।



সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. শিক্ষাজীবন
titleD. মৃত্যু
উত্তর: titleA
কালিয়াচক ৩ ব্লকের গ্রামীণ এলাকা ১৪ টি গ্রাম পঞ্চায়েত নিয়ে গঠিত। আকন্দবাড়িয়া, ভগবানপুর, লক্ষ্মীপুর, বাখরাবাদ, চৈরিকান্তপুর, পরাদনপুর-সোভাপুর, বেদরবাড, গোলাপগঞ্জ, বৈষ্ণবনগর ১, কৃষ্ণপুর, সাহাবজপুর, বৈষ্ণবনগর ২, কুম্ভিরা, সাহাবানকাক। এই ব্লকের অধীনে কোন শহরাঞ্চল নেই। কালিয়াচাক এবং বৈষ্ণবনগর থানার এই ব্লকটি পরিবেশন করা হয়। এই ব্লকের সদর দারিয়পুর।
সঠিক অনুচ্ছেদ শিরোনাম কোনটি?
titleA. বামনগোলা
titleB. কালিয়াচক ৩
titleC. বিধানসভা কেন্দ্র
titleD. হবিবপুর
উত্তর: titleB
কাজী আরেফ ১৯৭১ সালে বাংলাদেশের স্বাধীনতা যুদ্ধ চলাকালীন মুজিব বাহিনীর হয়ে যুদ্ধে অংশ নেন। মুজিব বাহিনীর অন্যতম সংগঠক ছিলেন কাজী আরেফ আহমেদ। ভারতের কালসিতে "এইটটি লিডার্স"এর নেতৃত্ব পর্যায়ে ট্রেনিং গ্রহণ করেন তিনি। পরবর্তীতে পশ্চিমাঞ্চলীয় সেক্টরে মুজিব বাহিনীর উপপ্রধান হিসাবে মুক্তিযুদ্ধে অংশগ্রহণ করেন। তিনি বিএলএফ বা মুজিব বাহিনীর গোয়েন্দা বিভাগের প্রধান ছিলেন এবং ছাত্রলীগের সমন্বয়কের দায়িত্বও পালন করতেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. মৃত্যু
titleC. জন্ম ও শিক্ষা
titleD. ১৯৭১-এ মুক্তিযুদ্ধে ভূমিকা
উত্তর: titleD
তিব্বতিরা বহুভর্তৃকত্ব প্রথা ব্যাপক পরিসরে অনুসরণ করত। ১৯৪০-এর দশকে তিব্বতে নিজের অতিবাহিত জীবন সম্পর্কে স্মৃতিচারণ করতে গিয়ে অস্ট্রিয়ার লেখক হাইনরিখ হেরার তিব্বতি যাযাবরদের দ্বারা অনুসৃত বহুভর্তৃকত্ব প্রথার কথা উল্লেখ করেছিলেন: "আমরা যাযাবরদের মধ্যে বহুভর্তৃকত্ব প্রথার প্রচলন দেখতে পেয়ে অবাক হয়েছি। যখন বেশিরভাগ ভাই একই স্ত্রীকে ভাগাভাগি করে বসবাস করে, তখন বড় ভাই সবসময়ই বাড়ির কর্তা হিসেবে ন্যস্ত থাকে এবং স্ত্রীর উপর অন্যদের তখনই অধিকার থাকে যখন বড়ভাই দূরে থাকে বা অন্য কোথাও আত্মসুখে নিজেকে নিয়োজিত রাখে।"

হেরার একটি বিশেষ ক্ষেত্র প্রসঙ্গে বহুপত্নীকত্ব প্রথার কথাও উল্লেখ করেছেন: "একজন ব্যক্তি এমন একটি বাড়ির বেশ কয়েকটি কন্যাকে বিয়ে করেন যেখানে কোনও পুত্র সন্তান এবং উত্তরাধিকারী নেই। এই ব্যবস্থার ফলে পরিবারের সম্পদ বিভিন্ন জন্যে বন্টিত হওয়ার হাত থেকে রেহাই পায়।"

সঠিক অনুচ্ছেদ শিরোনাম কোনটি?
titleA. বৌদ্ধ ধর্মের মহাযান শাখার প্রভাব
titleB. বিশ্ব ঐতিহ্য স্থান
titleC. তিব্বতি ভাষা
titleD. বহুভর্তৃকত্ব ও বহুপত্নিকত্ব
উত্তর: titleD
মানুষের মুখে মুখে বলা বা কথা বলার নতুন উপায় আবিষ্কারের ফলে সকল ভাষাতেই পরিবর্তন দেখা দেয়। এই পরিবর্তন এক প্রজন্ম থেকে অপর প্রজন্মে এমনকি অন্য সম্প্রদায়ের লোকদের মধ্যেও স্থানান্তরিত হয়। ধ্বনিগত দিক থেকে শুরু করে শব্দভান্ডার, অঙ্গসংস্থানবিদ্যা, পদবিন্যাস ও বক্তৃতায় ভাষার পরিবর্তন হয়ে থাকে। যদিও ভাষার এই পরিবর্তনকে শুরুর দিকে নেতিবাচক হিসেবে মূল্যায়ন করা হতো এবং ভাষা বিষয়ক বক্তারা মনে করতেন এই পরিবর্তনের ফলে ভাষা ব্যবহারের বিনাশ হচ্ছে বা মূল বিষয় থেকে বিচ্যুত হয়ে যাচ্ছে, তবু এই পরিবর্তন প্রাকৃতিক উপায়ে সংঘটিত হয় এবং তা এড়ানো দুস্কর।

পরিবর্তনের ফলে নির্দিষ্ট শব্দ বা সম্পূর্ণ ধ্বনিগত পদ্ধতিতে প্রভাব দেখা যায়। শব্দগত পরিবর্তনের মধ্যে রয়েছে অন্য কোন শব্দ বা ধ্বনিগত বৈশিষ্ট দিয়ে একটি শব্দকে পুনঃস্থাপন, প্রভাবিত হওয়ার শব্দ সম্পূর্ণভাবে ক্ষতিগ্রস্ত হওয়া, কিংবা যেখানে কোন শব্দ ছিল না সে স্থানে নতুন কোন শব্দ যুক্ত করা। যেমন - নিজেই নিজের ছবি তোলাকে "সেলফি" বলা হয়ে থাকে, যা পূর্বে ছিল না।

সঠিক অনুচ্ছেদ শিরোনাম কোনটি?
titleA. ভাষার পরিবর্তন
titleB. প্রতীকী ভাষা
titleC. ব্যাকরণের প্রকারভেদ
titleD. ভাষার উপাদান
উত্তর: titleA
চল্লিশ দশকের বিশ্ব রাজনীতিতে ঘটে যাওয়া ভারতের স্বাধীনতা, চীনের বিপ্লব এবং ১৯৪৮ সালের দিকে দিনাজপুরের তেভাগা আন্দোলন তার রাজনৈতিক মতাদর্শ তৈরীতে প্রভাব রাখে। এই সময়ে মোহাম্মদ ফরহাদ রাজনীতিতে প্রভাবিত হয়ে পড়েন এবং ঐ সময় হতেই মোহাম্মদ ফরহাদ সমাজতন্ত্রের প্রতি আকর্ষিত হয়ে দিনাজপুর কমিউনিস্ট পার্টির সাথে সম্পৃক্ত হন। ১৯৫৫ সালে কমরেড মণি সিংহের সাথে তার প্রথম সাক্ষাত ঘটে। ঐ বছরই তিনি কমিউনিস্ট পার্টির সদস্য পদ লাভ করেন। দিনাজপুর জেলা পার্টি ১৭ বছর বয়সে বিশেষ বিবেচনায় তাকে পার্টির সদস্য পদ দেয়। ১৯৫৮ সালে তিনি ছাত্র ইউনিয়নের কেন্দ্রীয় নেতৃত্বে চলে আসেন। ১৯৬২ সালের শিক্ষা আন্দোলনের মূল নেতা ছিলেন মোহাম্মদ ফরহাদ। অতি কিশোর বয়সে ১৯৫১ সালে মোহাম্মদ ফরহাদ দিনাজপুরের কমিউনিস্ট ও কৃষক নেতৃবর্গের সংস্পর্শে আসেন। তাদের মধ্যে রয়েছেন হাজী মোহাম্মদ দানেশ, মির্জা নুরুল হুদা কাদের বক্স ( ছোটি), অনিল রায়, দীপেন রায়, আসলেউদ্দিন, গুরুদাস তালুকদার, কম্পরাম সিং, ইন্দ্রমোহন, মির্জা আব্দুস সামাদ প্রমুখ। ১৯৬৬ সালে তিনি কমিউনিস্ট পার্টির কেন্দ্রীয় কমিটির সংগঠক নির্বাচিত হন। ১৯৬৭ সালে তিনি কমিউনিস্ট পার্টির কেন্দ্রীয় কমিটির সদস্য নির্বাচিত হন। ১৯৬৮ সালের অক্টোবর মাসে পার্টির প্রথম কংগ্রেসে তিনি কেন্দ্রীয় কমিটির সম্পাদকমন্ডলীর সদস্য নির্বাচিত হন। মুক্তিযুদ্ধ চলাকালে গঠিত ন্যাপ-কমিউনিস্ট পার্টি-ছাত্র ইউনিয়নের বিশেষ গেরিলা বাহিনীর অন্যতম প্রধান সংগঠক ও নেতা ছিলেন তিনি। ৩০ জানুয়ারি মোহাম্মদ ফরহাদ ঢাকা স্টেডিয়ামে এক কুচকাওয়াজ অনুষ্ঠানের মাধ্যমে তার নেতৃত্বে পরিচালিত বাহিনীর অস্ত্র বঙ্গবন্ধুর নিকট সমর্পণ করেন। ১৯৭৩ সালের ডিসেম্বর মাসে ৩৫ বছর বয়সে পার্টির দ্বিতীয় কংগ্রেসে তিনি কেন্দ্রীয় কমিটির সাধারণ সম্পাদক নির্বাচিত হন। ১৯৭৫ সালে জুন মাসে তদান্তিন রাষ্ট্রপতি বঙ্গবন্ধু শেখ মুজিবুর রহমান জাতীয় পার্টি বাকশাল গঠন করলে তিনি কেন্দ্রীয় কমিটির সদস্য মনোনীত হন এবং তাকে ঐ সংগঠনের দলীয় রাজনৈতিক প্রশিক্ষণের দায়িত্ব দেওয়া হয়। তার রাজনৈতিক ছদ্ম নাম ছিল 'কবির'। তাকে বলা হত 'বাংলার লেনিন'। তার শাণিত ও যুক্তিপূর্ণ বক্তব্য সবার মনোযোগ আকর্ষণ করতে পেরেছিল। তিনি ছিলেন রাজনৈতিক আন্দোলন গড়ে তোলার নিপুণ কারিগর। 'ঐক্য ও সংগ্রাম' ছিল তার একটি বড় কৌশল। তার ছিল সাংগঠনিক দক্ষতা ও সময়োপযোগী নির্ভুল ও দ্রুত সিদ্ধান্ত গ্রহণের ক্ষমতা। রাজনৈতিক কর্ম-কৌশল নির্ধারণে তিনি বিচক্ষণতার পরিচয় দিতে পেরে ছিলেন। সিপিবি অফিসে মোহাম্মদ ফরহাদের রুমটি ছিল স্বৈরাচার, সাম্প্রদায়িকতা ও সাম্রাজ্যবাদবিরোধী আন্দোলন এবং গণতান্ত্রিক শক্তির তীর্থ স্থানের মত। '৭০ এর নির্বাচনের পর তিনি এই বাণী দিয়েছিলেন যে, 'স্বাধীন বাংলাদেশ প্রতিষ্ঠার সময় আসন্ন। '৮৬ নির্বাচনের আগে স্বৈরাচারকে পরাস্ত করার কৌশল হিসেবে তিনি দিয়েছিলেন দুই নেত্রীর ১৫০-১৫০ আসনে নির্বাচন করার ফর্মূলা। ভীত হয়ে এরশাদ অধ্যাদেশ জারি করেছিলেন যে কোন প্রার্থী ৫টির বেশি আসনে প্রতিদ্বন্দিতা করতে পারবেন না। অনেকে তাকে 'এরশাদের যম' বলে অভিহিত করেছিল। ফরহাদ আশাবাদ ব্যক্ত করেছিলেন '২০০০ সালের মধ্যে বিপ্লব সংগঠিত করার'। ১৯৮৬ সালের জাতীয় সংসদ নির্বাচনে তিনি পঞ্চগড়-২ আসন থেকে সাংসদ নির্বাচিত হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনৈতিক জীবন
titleC. ছাত্র আন্দোলন
titleD. শিক্ষা জীবন
উত্তর: titleB
২০শে অক্টোবর, ১৭৬৯ খ্রিষ্টাব্দে ইংল্যান্ডের স্ট্যাফোর্ডশায়ারে বার্টনের কাছে স্ট্রেটন গ্রামে উইলিয়াম ওয়ার্ড জন্মগ্রহণ করেন। তার বাবা জন ওয়ার্ড ছিলেন ঐ গ্রামের একজন ছুতোর ও মিস্ত্রী এবং ঠাকুরদা টমাস ওয়ার্ড কৃষিকাজে নিযুক্ত ছিলেন। উইলিয়ামের শৈশবেই তার বাবা মারা যান, এবং তার লালন-পালনের দায়িত্ব সম্পূর্ণভাবে তার মায়ের উপর বর্তায়। তিনি প্রথমে ডার্বির কাছে মিঃ কনগ্রিভ এবং পরে মিঃ ব্রিয়ারি নামক দু'জন শিক্ষকের তত্ত্বাবধানে লেখাপড়া করেন।

বিদ্যালয়ের শিক্ষা শেষ হওয়ার পর উইলিয়াম ডার্বির একটি ছাপাখানায় মুদ্রক ও পুস্তক-বিক্রেতা মিঃ ড্রিউরির কাছে শিক্ষানবিশি করেন, এবং শিক্ষানবিশির মেয়াদ শেষ হওয়ার পরেও আরও দু'বছর ঐ ছাপাখানায় ড্রিউরিকে "ডার্বি মার্কারি" সংবাদপত্র সম্পাদনার কাজে সহযোগিতা করেন। এর পর স্ট্যাফোর্ডে গিয়ে তিনি তার ভূতপূর্ব মনিবের আত্মীয় জোশুয়া ড্রিউরিকে "স্ট্যাফোর্ডশায়ার অ্যাডভার্টাইজার" সংবাদপত্র সম্পাদনায় সহায়তা করেন। ১৭৯৪ বা ১৭৯৫ খ্রিষ্টাব্দে উইলিয়াম হাল্ শহরে গিয়ে স্বাধীনভাবে মুদ্রকের জীবিকা অবলম্বন করেন এবং কিছুকাল "হাল্ অ্যাডভার্টাইজার" সম্পাদনা করেন।

সঠিক অনুচ্ছেদ শিরোনাম কোনটি?
titleA. ধর্মপ্রচারণা কাজকর্ম
titleB. শ্রীরামপুর কলেজ
titleC. প্রথম জীবন
titleD. ধর্ম
উত্তর: titleC
নলিনী দাস দেশবিভাগের পর বরিশালে চলে যান। ভোলা জেলায় কৃষক আন্দোলনের কাজে সংশ্লিষ্ট ছিলেন। ১৯৫০ খ্রিস্টাব্দে সাম্প্রদায়িক দাঙ্গা প্রতিরোধকালে এক মিথ্যা মামলায় পাকিস্তান সরকার ১০ বছর কারাদণ্ড প্রদান করে। হাইকোর্ট থেকে মুক্তি পেলেও জেল গেটে পুনরায় গ্রেপ্তার হন। ১৯৫৫ খ্রিস্টাব্দ পর্যন্ত বিনা বিচারে রাজবন্দি হিসেবে আটক থাকেন। এরপর মুক্তি পান এবং আবার আটক করা হয়। ১৯৫৬ খ্রিস্টবাদের সেপ্টেম্বর পর্যন্ত বন্দী জীবনযাপন করেন। সেপ্টেম্বর মাসে যুক্তফ্রন্ট মন্ত্রীসভার আমলে ছাড়া পান। ১৯৫৮ সালে স্বৈরাচারী আইয়ুব সরকার তার বিরুদ্ধে হুলিয়া জারি করে।

১৯৫৮ সাল থেকে আত্মগোপন অবস্থায় বরিশালের গ্রামে গ্রামে কমিউনিস্ট পার্টির সংগঠন গড়ে তোলেন। ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন। জনগণের কল্যাণে স্মস্ত স্থাবর-অস্থাবর সম্পত্তি দুর্গামোহন ট্রাস্টের নিকট প্রদান করেন।

সঠিক অনুচ্ছেদ শিরোনাম কোনটি?
titleA. ভারতের কমিউনিস্ট পার্টিতে কাজ
titleB. বরিশালে কর্মজীবন
titleC. জেল ও পলাতক জীবন
titleD. জন্ম
উত্তর: titleB
কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রাথমিক জীবন
titleC. শিক্ষা
titleD. রাজনীতি
উত্তর: titleC
চারণ অনুষ্ঠানের মাধ্যমে প্রাপ্ত অর্থ দিয়ে তিনি বরিশালের কাশীপুর কালীমন্দিরের জায়গা কেনেন, যা এখন বরিশাল নগরীতে ঢোকার মুখে নথুলাবাদ বাস টার্মিনাল -সংলগ্ন চারনকবি মুকুন্দ দাসের কালীবাড়ি। সেই সময়ের মোট জায়গা ছিল ৮৭ শতাংশ, এখন আছে মাত্র ১৯ শতাংশ। বাকিটা বেহাত হয়ে গেছে। বর্তমান স্থানটুকু ঘিরে আছে ছাত্রাবাস, লাইব্রেরি, দাতব্য চিকিৎসালয় এবং পুজামন্দির।

সঠিক অনুচ্ছেদ শিরোনাম কোনটি?
titleA. রচনা
titleB. পরবর্তী জীবন
titleC. জন্ম ও শৈশব
titleD. মুকুন্দ দাসের বাড়ির বর্তমান অবস্থা
উত্তর: titleD